74 HOSEBONDEKLE 



quarter pur le auantage ke il ad du blaunk la ou les 

 autres serianz prenent a xii semeyngnes. E ele deit venter 

 tot le ble & serra de la moyte del ior pae pur paer la femme 

 ke la aide. E il deiuent venter quatre quarters de furment 

 ou de segle e vi quarters de orge & de poys & de feues & de 

 oriace pur id. E viii quarters de aueyngne pur id. E 

 horn deit toziors prendre au quart le v outre pur le comble 

 de toute manere de ble. Ausi deit horn batre le quarter de 

 furment ou de segle pur ii d. e le quarter de orge & de poys 

 & de feues pur i d. ob. & le quarter de aueyngne pur i d. 

 & toziors alower au quart le quint pur le comble. E si deit 

 la dae prendre garde a tot le petit estor ke demoert en la 

 cort cum de purceaus letanz & de pouns & de lur issue e de 

 owes & de lur issue ' & de chapons & de coks & de gelines 

 & de poucins & des oefs & de lur issue. E vos deuet sauer 

 ke la troie deit purceler par ii fez en Ian a chescune feez 

 au meyns vii purceaus. E chescune owe v oisons par 

 an. E chescune geline de cxv oefs vii poucins dont les 

 iij deiuent estre fet chapons. E si li ad trop de poucins 

 femeles si les chaunge pur males tant cum il sunt iouenes 

 si ke chescune geline puisse respondre de iij chapons & de 

 iiii gelines par an. E couent a v owes i garok & a v 

 gelines i cok. E chescune vache deit respoundre de vn 

 veal par an. E chescune mere berbit de i anignel par an. 

 E si li eit vache ou mere berbit ke neit porte Ian si fet a 

 enquerre par ki defaute ceo est ou en le bailif ou en le 

 proust ou en le gardein par defaute de garde ou par defaute 

 de viande en leste ou en le iuer ou par defaute de male ou 

 si le prouost le peust auer change pur autre a tens & nel fist 

 mye. E si il seit troue en nule defaute de eus si seit 

 charge tot pleynement del issue ou de la value. E ausi si 

 nul moert en nule manere par lur defaute si respoyngnent 

 de la beste viue ou de la value. E si ceo est maner ou 

 daerie ne soit mye si est toteueirs bon de auer vne femme 

 leinz a plus leger coust ke horn poet pur prendre garde del 

 menu estor de leinz & de quant ke est dedenz la cort, & 



1 [osyons.] 



